รถนาโน (Nano) ของบริษัท Tata Motors จะกลายมาเป็นรถของประชาชนรุ่นใหม่ได้หรือไม่?
เมื่อหลายสิบปีมาแล้ว เยอรมนีผลิต “รถประชาชน” หรือ Volkswagen ขึ้นมาให้โลกได้ใช้กัน คุณลักษณะสำคัญของรถที่ว่านี้คือ ราคาถูก ค่าบำรุงรักษ
อินเดียเพิ่งจะเปิดรับจองรถ "นาโน" ในสัปดาห์ที่แล้วและคำถามก็คือ รถนาโน (Nano)นี้จะกลายมาเป็นรถประชาชนรุ่นใหม่ได้หรือไม่ คุณราม นาธ คนขับรถโดยสารวัย 40 ปีในกรุงนิวเดลีไม่เคยคาดฝันว่า ในชีวิตนี้จะได้ไปยืนเข้าคิวคอยสั่งจองรถยนต์สำหรับพาครอบครัวไปเที่ยวได้เหมือนคนมีเงิน เมื่อรวมภาษีเข้าด้วยแล้ว รถนาโนที่บริษัทTataMotors ของอินเดีย ผลิตขึ้นมาจะมีราคาราวๆ 2,200 ดอลล่าร์ หรือประมาณ 77,000 บาทกล่าวได้ว่าจะเป็นรถสี่ล้อราคาถูกที่สุดในโลก นายกสมาคมผู้ผลิตรถยนต์ของอินเดีย คุณดิลิป ชะนอย บอกว่า รถนาโนหรือรถประชาชนคันนี้จะมีผลกระทบเชิงบวกต่ออุตสาหกรรมรถยนต์โลกเพราะจะมีคนเป็นจำนวนมากที่จะได้เป็นเจ้าของรถกับเขาเป็นครั้งแรกในชีวิตเหมือนคุณราม คุณดิลิปบอกว่าผลกระทบอย่างแรกเลยก็คือ ความกระตือรือร้นของผู้คนที่อยากจะซื้อรถคันนี้ อย่างที่สองคือการสร้างเสี้ยวตลาดรถยนต์ขึ้นมาใหม่ ใครที่สนใจรถยนต์นาโนต้องรีบสั่งจองภายในวันที่ 25 เมษายนนี้ Tata Motors ผู้ผลิตรถประชาชนรุ่นใหม่คันนี้ บอกว่าจะมีออกมาให้ได้ใช้กัน 50,000คันในปีนี้ และว่า จะใช้วิธีจับฉลากสำหรับผู้ซื้อหนึ่งแสนรายแรก สำหรับนักขับรถที่อยากรู้รายละเอียดเพิ่มเติมรถประชาชนคันนี้มีความยาว 3เมตรเศษ ขนาดเครื่องยนต์ 623 ซีซีและอัตราความเร็วสูงสุด 105 กิโลเมตรต่อชั่วโมง ผู้ที่อยู่นอกประเทศอินเดียต้องอดใจรออีกสัก2 ปี Tata Motors คาดว่าจะเพิ่มการผลิตรถนาโนได้ในตอนนั้น และจะส่งออกไปขายตามประเทศกำลังพัฒนารวมทั้งสหรัฐและยุโรปด้วย